avslutningstalejjr

=
Kjære avgangselever! Nå er dagen her. Velkommen til dere – og velkommen til foreldre og søsken, besteforeldre og alle andre som er her for å gjøre stas på denne flotte gjengen!=====

=
I dag kan vi feire at dere har avsluttet en tre år lang reise. En faglig reise, og en indre reise; dere har tatt steget fra barn til ungdom. Hele tre år har gått siden vi møttes for første gang– tror nok dere var litt spente på hva som skulle skje, og det var vi også. Vi var spente på hvordan dere var, og vi gledet oss til å bli kjent med dere. Dere formelig glødet av spenning der dere sto i hjørnet av skolegården, og det var ingen tvil om at dette var en stor og spennende dag… og kanskje litt skummel…? – tenk å begynne på ungdomsskolen!=====

=
Og vi har jammen opplevd mye sammen på disse årene. Både oppturer og nedturer, bussturer og skiturer. Dere husker vel turen til [|Hudøy] i 8. Klasse.? Vi så for oss to dager med sol og bading, men det ble vel ikke akkurat sånn, eller!? Vi fikk et forferdelig uvær, med regn og torden. Men det var da koselig med fyr i peisen og spøkelseshistorier også. Og som Janne alltid sier (og det vet dere godt!) ; det blir ikke alltid som vi planlegger, og da gjelder det å gjøre det beste ut av det!=====

=
Noe vi lærere kommer til å huske godt fra deres tid her på skolen,- er da barnehagen ved siden av skolen her brant, og dere på eget initiativ samlet inn nye leker til ungene. Da var det noen stolte lærere som felte en tåre på lærerværelset. Dette vitner om en omsorg for andre mennesker som ikke er en selvfølge i dag…=====

=
Og for ikke å glemme nå i vinter... En av dere hadde lest i avisa på morgenen at all snøen som hadde falt den siste tiden var til stor byrde for mange eldre her i nærområdet. Dere trommet sammen til en dugnad, der det utover ettermiddagen var mange flittige hender i arbeid... det var nok mer slitsomt enn dere hadde forestilt dere, men dere fullførte og vi tror følelsen av å gjøre en god gjerning og all takken dere fikk fra de eldre var god nok lønn for dere. Også smakte kakaoen foreldreutvalget kom med ganske godt også da.=====

=
Vi har lært dere å kjenne som initiativrike, omsorgsfulle og samfunnsengasjerte ungdommer. Det er viktig å ha et blikk som går utover en selv. Ser dere noen som har det vondt eller sliter med noe, selv om det ikke er dere selv eller noen dere kjenner – ta tak, ikke finn dere i at andre har det vondt. Vær hjelpsomme mot hverandre. Vis at dere er tilstede og bryr dere!=====

=
På denne 3-årige reisen har dere utviklet et samhold. Noen kjente hverandre fra barneskolen, andre møtte hverandre for første gang for tre år siden. I denne gjengen her er det ingen som står alene, dere har blitt sammensveiset. Ta vare på vennskapsbåndene dere har knyttet, hold sammen, hold kontakten. Og når dere har reunion om ti år så husk på oss da…! Fortsett å ta vare på hverandre. Det å inkludere alle i et fellesskap en god og viktig egenskap og fint å ha med seg senere i livet, fortsett slik- det vil dere ha igjen for.=====

=
Hverdagen er viktig og det er jo også de vi har mest av her på skolen. Vi har hatt mange gode hverdager sammen og dere har lært masse på disse årene. Det har vært til tider vært tøft og slitsomt, som for eksempel nå den siste tiden med eksamensoppkjøringa. Men dere har da klart det bra og! Alle elevene på tiende trinn bestod eksamen i år og det fortjener en applaus synes vi! *applaus*.=====

=
Og dere fikk da jammen fått lønn for strevet her i fjor også da- for hvem kan vel glemme at dere gikk av med seieren i NRKs kunnskapskonkurranse, og vant 7000 kroner! Fantastiske flinke var dere og vi ble atter en gang stolte av dere! Og pengene brukte dere på tidenes Oslo-tur, med shopping og teaterbesøk.=====

=
Vi har hatt våre utfordringer, og uten å fortelle alt kan vi jo fort nevne månedene i brakker da muggsoppen invaderte tiendeklassefløyen, de utallige gangene strømmen gikk fordi alle brukte symaskinene samtidig i kunst og håndtverken, og den overivrige brannalarmen på koken… Også var det en gang men kan herved si vi har kommet styrket og helskinnet gjennom dem!=====

=
Og nå er dere ferdig med tiårig grunnskole! Nå skal dere begynne på en ny reise, et nytt steg på den lange veien for å bli voksen, og våre veier skilles. Vi syns det har vært gøy og spennende – og lærerikt, for oss og – å få dele disse tre årene med dere. Så heldige vi er som har vært nettopp deres lærere. Vi er stolte og glade i dere alle.=====

=
Det er ikke bare for dere dette er en stor dag full av følelser, det er det også for oss lærere å stå her i dag og ta avskjed med dere vi har vært så mye sammen med de siste tre årene. Vi har sett hvordan dere har vokst, og vi har lært dere å kjenne som unike og fantastiske, hver og en. Og vi kommer til å savne dere alle..=====

=
Nå går reisen deres mot videre skolegang, dere skal på videregående skole! Noen av dere vet godt hva dere vil: noen vil bli elektrikere, andre sykepleiere, kanskje noen av dere har lyst til å bli lærere? Uansett hva dere velger, om det så er rørlegger eller advokat – husk alle spiller en rolle i samfunnet – ingen er mer eller mindre viktige enn andre. Vi håper vi at dere finner noe dere brenner for og som gjør dere lykkelige. Og husk, igjen… Det er ikke alltid det går sånn som man har planlagt, men hvert eneste feiltrinn er en sjanse til å lære noe nytt.=====

Lykke til på ferden, lykke til skolegang og alt annet dere måtte finne på videre i livet! Vi vil aldri glemme dere … GOD TUR!!

 * Kilder:**


 * Bakken, J., 2009: //Retorikk i skolen//. Oslo, Universitetsforlaget.
 * Penne, S., Hertzberg, F., 2008: //Muntlige tekster i klasserommet//. Oslo, Universitetsforlaget.
 * Stenstad, F., 2005: //Spor i ord//. Kristiansand, Høyskoleforlaget.